cyanic-selkie/wikianc huggingface dataset:
Costa Azul (Rocha)
Costa Azul eller La Aguada y Costa Azul er en by i kommunen La Paloma i Rocha-departementet i det sørøstlige Uruguay. Byen har 1 090 innbyggere.
Befolkning
Kilde:
Transport
Ruta 10 forbinder Costa Azul med Canelones, Punta del Este, La Paloma (by) og Cabo Polonio.
Blonde on Blonde
Blonde on Blonde er Bob Dylans syvende studioalbum, utgitt i 1966, og fulgte Bringing It All Back Home og Highway 61 Revisited i Dylans elektriske trilogi fra midten av 1960-tallet. Albumet regnes blant Dylans aller beste album, og er rockens første dobbeltalbum.
I 2003 kom Blonde on Blonde på 9.-plass på musikkmagasinet Rolling Stones liste over «Tidenes 500 beste album».
Sporliste
Alle sangene er skrevet av Bob Dylan.
Placido Maria Tadini
Placido Maria Tadini (født 11. november 1759 i Montecalvo i Italia, død 22. november 1847 i Genova) var en av den katolske kirkes kardinaler, og var tilknyttet Den romerske kurie. Senere var han erkebiskop av Genova 1829–1847. Han tilhørte de uskodde karmelittene.
Han ble kreert til kardinal i april 1835 av pave Gregor XVI.
Han deltok ikke ved konklavet 1846 som valgte pave Pius IX.
Episkopalgenealogi
Hans episkopalgenealogi er:
Glam
GLAM eller Glam kan vise til
Litang
Litang (kinesisk: 理塘县; pinyin: Lǐtáng Xiàn) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne. Litang tilhører den tradisjonelle regionen Kham.
Administrative enheter
Storkommunen Gaocheng 高城镇
Kommunene Junba 君坝乡, Heyi 哈依乡, Juewu 觉吾乡, Moba 莫坝乡, Yahuo 亚火乡, Rongba 绒坝乡, Xiake 呷柯乡, Benge 奔戈乡, Cunge 村戈乡, Heni 禾尼乡, Qudeng 曲登乡, Lamaya 喇嘛垭乡, Zhangna 章纳乡, Shangmula 上木拉乡, Xiamula 下木拉乡, Zhongmula 中木拉乡, Zhuosang 濯桑乡, Jiawa 甲洼乡, Cangba 藏坝乡, Gemu 格木乡, Labo 拉波乡, Maiwa 麦洼乡, Dewu 德巫乡
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Eksterne lenker
Litang
Ons Jabeur
Ons Jabeur (født 28. august 1994) er en tunisisk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Jean-Louis-Anne-Magdalen Lefebvre de Cheverus
Jean-Louis-Anne-Magdalen Lefebvre de Cheverus  (født 28. januar 1768 i byen Mayenne ved Laval i Mayenne i Frankrike, død 19. juli 1836 i Bordeaux) var en av den katolske kirkes kardinaler.
Under den franske revolusjon ble han satt i fengsel i 1792 fordi han nektet å støtte sivilkonstitusjonen for kleresiet. Han klarte å rømme, og kom seg til England senere samme år. Der var han sjelesørger blant franske flyktninger til 1796. I 1796 reiste han til Boston i USA, og var frem til 1808 misjonær blant Penobscot-indianere og andre i delstaten Maine. I 1808 ble han utnevnt til Bostons første biskop, og var i årene 1810–1815 samtidig apostolisk administrator av det katolske bispedømmet New York.
Han ble deretter kalt tilbake til Frankrike som biskop av Montauban 1923–1926, og var deretter erkebiskop av Bordeaux 1826–1836. Han avslo i 1826 kong Karl X av Frankrikes tilbud om utnevnelse til minister for kirkelige spørsmål.
Han ble kreert til kardinal i februar 1836 av pave Gregor XVI.
Han deltok ved konklavet 1846 som valgte pave Pius IX.
Episkopalgenealogi
Hans episkopalgenealogi er:
Vestre Borgesyssel prosti
Vestre Borgesyssel prosti er et tjenestedistrikt (prosti) i Borg bispedømme i Den norske kirke. Prostiet omfatter fra 2020 kommunene Moss, Råde og Våler i Viken fylke. Prosten har sete i Moss.
Prostiet ble opprettet 1816 ved delingen av det opprinnelige Nedre Borgesyssel prosti. Det undergikk en vesentlig endring ved etableringen av Fredrikstad domprosti og Sarpsborg prosti i 1973.
Prostier er inndelt i sogn, som igjen er grunnenheten i Den norske kirke.
Siden 1816
Vestre Borgesyssel prosti ble etablert ved kgl. res. 05.08.1816 ved delingen av Nedre Borgesyssel prosti, da følgende prestegjeld ble lagt til nye Vestre Borgesyssel prosti:
Nye prestegjeld, alle ved utskillelse fra Tune:
Siden 2020
Ved kommunereformen 1.1.2020 ble Skiptvet, Spydeberg og Hobøl overført til Østre Borgesyssel prosti, og kommunene Moss og Rygge ble slått sammen.
Historikk for prestegjeld i Nedre og Vestre Borgesyssel prostier
Ikke alle nyere prestegjeld i Borg er angitt.
Didier Deschamps
Didier Deschamps (født 15. oktober 1968 i Bayonne) er en fransk fotballtrener og tidligere fotballspiller som er landslagstrener for.
Spillerkarriere
Deschamps spilte i sin aktive karriere i Juventus. Han var kaptein for Frankrike, da laget vant VM på hjemmebane i 1998. Deschamps har tidligere vært trener i Monaco, der høydepunktet hans var utvilsomt da Monaco kvalifiserte seg til mesterligafinalen i 2004. Den endte med tap mot Porto.
Juventus
Deschamps overtok trenerjobben etter Fabio Capello i oktober 2006. Capello forlot Juventus til fordel for Real Madrid. Han skrev under på en toårsavtale med Juventus.
Etter at Juventus' opprykk til Serie A var klart våren 2007, ble han erstattet av Claudio Ranieri.
Marseille
Det ble annonsert 5. mai 2009 at han overtok Marseille. I sin første sesong, vant klubben Ligue 1, 18 år siden sist de vant ligaen. Laget kom på andreplass året etter. Han forlenget kontrakten to ganger og hadde kontrakt fram til 2014. 13. mars 2012 gikk Marseille videre til kvartfinalen i Mesterligaen for første gang siden 1993. Klubben vant også cupen tre ganger under hans ledelse, i 2010, 2011 og 2012. Juli 2012 ble han og klubben enige om å bryte kontrakten etter laget bare kom på 10.-plass i ligaen.
Frankrike
8. juli 2012 overtok han som trener for det franske landslaget. I kvalifiseringen til fotball VM 2014, spilte Frankrike i samme gruppe som regjerende verdensmester Spania, Hviterussland, Finland og Georgia. Laget kom på andreplass bak Spania og spilte play-off mot Ukraina. Frankrike tapte 0-2 på bortebane, men vant 3-0 hjemme og kvalifiserte seg dermed til sluttspillet i Brasil.
1. januar 2019 ble Deschamps utnevnt til offiser av Æreslegionen.
Gunnar Cramer (psykiater)
Gunnar Per Cramer (født 1947) er en norsk psykiater med gruppeterapi som spesialitet.
Cramer ble cand.med. ved Universitetet i Oslo i 1975. Han ble godkjent spesialist i psykiatri 1981. Han har også fem års utdanning som gruppanalytiker i Oslo under ledelse av The Institute of Group Analysis London og er utdannet innen felter som gestaltterapi, primalterapi og psykoanalytisk psykoterapi.
Han startet yrkeskarrieren som distriktslege i Lofoten. I 1981 etablerte han Institutt for Funksjonell Psykoterapi i Oslo sammen med psykolog Ole Jørgen Falch. Ved samme institutt etablerte han i 1988 Bedriftspsykologisk Rådgivningstjeneste sammen med kollega Dag Furuholmen.
Cramer har arbeidet som gruppeterapeut, familieterapeut og ekteskapsterapeut, og har siden slutten av 1980-årene drevet psykologiske treningsseminarer (PFT) årlig sammen med blant annet Furuholmen. Han har også holdt seminarer og kurs for bedrifter hvor konfliktløsning og teambuilding er viktige elementer, samt forebyggende kurs for leger for å klargjøre og utvikle legerollen med tanke på å forebygge slitasje i rollen.
Han er medforfatter på boka Våg mer!: en bedre hverdag med psykologisk trening (2008).
Gunnar Cramer er sønn av sykepleier og sykehjemsbestyrer Maria Theresia Cramer (f. 1914, d. 1999), som kom til Norge som tysk flykting i 1945.
Oceanside (California)
Oceanside er en kystby i San Diego County sør i delstaten California i USA. Byen er den tredje største i San Diego County, og den 26. største i California. Byen har. Den ble grunnlagt i 1888.
Historie
Området der byen ligger i dag var opprinnelig befolket av amerikanske urfolk. De første europeiske utforskerne ankom området i 1769. Presten Junípero Serra grunnla misjonen Mission San Luis Rey de Francia på området hvor det tidligere lå en Luiseñolandsby, ved bredden av elva San Luis Rey River. Introduksjonen av dyrking og beite i området formet landskapet til slik det er i dagens Oceanside. Som resten av California var Oceanside en del av Spania, før området ble under meksikansk styre i 1821, før området ble lagt under amerikansk styre i 1848. Byen Oceanside ble grunnlagt i 1888.
Geografi
Oceanside ligger i det nordvestlige hjørnet av San Diego County sør i den amerikanske delstaten California. Byen ligger i nærheten av de omtrent like store byene Carlsbad, Vista, San Marcos, Escondido og Encinitas.
Aritmija
Aritmija (originaltittel: Аритми́я) er en russisk film fra 2017, regissert av Boris Khlebnikov.
Handling
Oleg er en ung ambulanse-arbeider. Han liker å drikke seg full etter hvert skift. Hans kone Katja, en doktor, jobber ved sykehusets akuttmottak. Hun elsker Oleg, men er lei av at han bryr seg mer om pasientene enn henne. Hun forteller Oleg at hun ønsker å skilles. Imidlertid må de fremdeles bo sammen, frem til Oleg kan finne seg et nytt sted å bo. I mellomtiden innfører Olegs nye sjef, en rekke nye strenge regler.
Men Oleg kunne ikke brydd seg mindre om regelverket, han har pasienter å redde. Holdningene hans får ham raskt i problemer med den nye sjefen. Problemene på jobben faller sammen med den personlige livskrisen hans. Oleg blir fanget mellom nød-anrop, og søken etter en ekte mening med livet.
Ambrogio Bianchi
Han ble kreert in pectore til kardinal i april 1835 av pave Gregor XVI, publisert i juli 1839, med Santi Andrea e Gregorio al Monte Celio som tittelkirke.
L’Étoile (opera)
L'Étoile er en opera buffa i tre akter av Emmanuel Chabrier med libretto av Eugène Leterrier og Albert Vanloo.
Oppsetningshistorie
L'Étoile hadde premiere 28. november 1877 på Offenbachs Théâtre des Bouffes Parisiens. Orkesteret hadde i starten problemer med stykkets vanskelighetsgrad, som var mye mer intrikat enn det Offenbach ville skrevet for et lite boulevardteater.
Den første oppsetningen utenfor Frankrike var i Berlin 4. oktober 1878. Senere spilte den i Budapest 23. november samme år. I 1890 ble den satt opp i New York, omskrevet og titulert The Merry Monarch, med ny musikk av Woolson Morse. Det gikk ikke bedre med Chabriers musikk i London i 1899, hvor musikken ble omskrevet av Ivan Caryll.
Operetten fikk en gjenfødelse 10. april 1941 ved Opéra-Comique i Paris under den tyske okkupasjonen, med Fanély Revoil, René Hérent, Lillie Grandval og André Balbon. Høydepunkter ble spilt inn under denne produksjonen, dirigert av Roger Désormière. Denne produksjonen ble satt opp igjen i 1946 med Revoil og Payen. Nye produksjoner dukket opp ved Opéra-Comique i oktober 1984 med Colette Alliot-Lugaz og Michel Sénéchal, og i desember 2007 med Jean-Luc Viala og Stéphanie d'Oustrac.
Den første komplette innspillingen ble gjort i 1985 av en produksjon ved Opéra National de Lyon fra året før, dirigert av John Eliot Gardiner. Den ble også filmet for TV av FR3 i november 1985 og kringkastet i 1986.
Roller
Original rolleliste fra premieren 28. november 1877. Dirigent: Léon Roques.
Akt 1
Hvert år gleder kong Ouf folket med en offentlig henrettelse på sin bursdag. Han vadrer rundt i byen i forkledning på jakt etter et offer, men til sin store fortvilelse kan han ikke finne noe. Ouf planlegger å gifte seg med prinsesse Laoula fra nabokongeriket for å bedre forholdet mellom de to landene, som er så dårlig at en krig ikke er utenkelig. Han spør hoffastrolog Siroco hva stjernene sier om dette giftermålet. For å forsikre seg om at han sier sannheten, forklarer Ouf at det er skrevet i hans testamente at hoffastrologen skal dø skulle kongen dø. Prinsesse Laoula er allerede i Oufs rike. Hun reiser inkognito med ambassadør Herisson de Porc-Epic, hans hustru Aloès og sekretær Tapioca. De møter på den fattige omstreiferen Lazuli, og han og Laoula forelsker seg i hverandre ved første blikk. Når kong Ouf tilfeldigvis møter på Lazuli havner de i en krangel hvor Lazuli fornærmer kongen. Dette gir Ouf et offer til bursdagshenrettelsen sin. På henrettelsesdagen har folket samlet seg, og Ouf forteller dem at Lazuli skal henrettes ved spidding. Akkurat når prosedyren skal begynne, får Ouf en beskjed fra hoffastrologen om å stoppe henrettelsen. Siroco forklarer at Lazuli og Oufs skjebne er uløselig sammenbundet. Skulle Lazuli dø, vil kongen lide den samme skjebnen innen 24 timer. Ouf tar derfor Lazuli med til palasset som en æresgjest.
Akt 2
Lazuli blir behandlet som en prins, men føler seg innesperret og flykter med Laoula. Nyheten om at de to flyktende har kommet ut for en ulykke, og bare Laoula har overlevd, gjør Ouf og Siroco fortvilet.
Akt 3
Lazuli er forsvunnet, bare hatten hans blir funnet på vannet. Mens Laoula leter etter han, dukker Lazuli opp og lover prinsessen en ny flukt, og går så i dekning igjen. Ouf og Siroco prøver å heve stemningen med et stort glass grønn chartreuse, og Ouf prøver å overtale Laoula til å gifte seg med han, selv om bryllupet ikke vil vare så lenge. Så slår klokken som skal markere Oufs død, men det går etter hvert opp for kongen at det ikke skjer han noe. Han blir så glad at han ikke bare tilgir Siroco for den feilaktige spådommen, han sørger også for at Laoula og Lazuli blir gift.
Fjellkatt
Fjellkatten anses av innfødte kulturer i utbredelsesområdet som en beskyttende ånd i fjellene. De nære relasjonene til lokalsamfunnene kommer til uttrykk ved at det finnes mange helleristninger i ulike deler av distribusjonen. Historisk sett har de innfødte samfunnene som sameksisterer med fjellkatten anerkjent den som et symbol på fruktbarhet knyttet til fjellånden. De krediterer «den hellige katten» i Andes med velstanden for husdyr og rikelig jordbruksutbytte. Lokalbefolkningen æret tradisjonelt fjellkatten ved å utsmykke skinn med symboler på overflod, som kokablader, maiskolber og fargerik ull. I dag brukes disse eldgamle skinnene fortsatt i noen seremonier for å utsmykke kameldyr eller i begynnelsen av plante- og høstingssesongene. (AGA)
Taksonomi
Fjellkatt ble opprinnelig beskrevet av Emilio Cornalia i 1865 og inkludert i slekten Felis, men fra 1940 ble den plassert i sin egen monotypiske slekt, Oreailurus. Denne klassifiseringen var imidlertid basert på noen få eksemplarer og delvis på den relative størrelsesforskjellen i skallens hørselskamre, en egenskap som også finnes hos andre kattearter. Basert på en nyere (2017) genetisk analyse av katteartene på verdensbasis, er det nå solid støtte for å plassere fjellkatten i slekten Leopardus. Tilgjengelig informasjon antyder også at fjellkatten er nært beslektet med pampaskatten (L. colocola), som den også konkurrerer med i matfatet. Fjellkatten anerkjennes i øyeblikket som en monotypisk art, men status regnes ikke som endelig avklart. Det er oppdaget 2 distinkte (evolusjonært skilt av mer enn NaN) populasjoner (skillet mellom disse går mellom 26° og 35° sør) og 10 underpopulasjoner, hvorav fire kan vise seg å utgjøre selvstendige underarter eller også arter.
Beskrivelse
Fjellkatt er typisk noe større enn en gjennomsnittlig huskatt, og som hos denne (og de fleste kattedyr) blir gjerne hannen noe større enn hunnen. Kroppslengden hos voksne individer varierer omkring 57–85 cm, mens halen måler cirka 41–48 cm. Skulderhøyden utgjør cirka 36 cm. Vekten er usikker, da den varierer mellom kildene, men den ligger trolig på cirka 4–5,5 kg.
Hodet er relativt lite og nesebrusken, som er ganske bred, er nærmest sort, mens ørene er små og avrunda. Labbene er runde og forholdsvis store i forhold til kattens størrelse. Den tykke pelsen og den ekstra lange halen, som gjerne utgjør cirka 2⁄3 av kroppslengden, gjør imidlertid sitt til at fjellkatten framstår som større enn tamkatten. Arten har sølvgrå pels med brune eller brun-oransje avlange flekker langs flankene og striper på tvers av ryggen. Undersiden er blek grå. Den lange halen og lemmene har ringlet (6–9 ringer) mørkebrunt mønster med tykk børstelignende pels. Den tykke pelsen gjør arten godt egnet til å tåle det kalde klimaet som forekommer i leveområdet.
Utbredelse
Fjellkatt er meget sjelden og finnes kun i tilknytning til kalde og tørre regioner høyt oppe i Andesfjellene, som regel i steinete formasjoner over tregrensen og bare der den har tilgang på vann. Nyere forskning antyder imidlertid at utbredelsen kan være større enn tidligere antatt. Lenge trodde man at den bare fantes i høyder over NaN, men nyere observasjoner har konstatert at den sør i Andesfjellene kan opptre i elevasjoner ned mot NaN. Mest typisk er den i høyder over NaN. I nyere tid har det også blitt konstatert at arten lever lenger sør enn tidligere antatt, og på de nordlige steppene i Patagonia også i elevasjoner rundt NaN ifølge Wildlife Conservation Society (WCS). Sistnevnte populasjon ser ut til å representere en variant av fjellkatten som skiller seg fra høyfjellsbestanden, ifølge Andres Novaro.
Habitatet til fjellkatten er naturlig fragmentert, og på grunn av den ujevne fordelingen av byttedyr er det også ganske ujevnt fordelt. Derfor er distribusjonen begrenset og ikke sammenkoblet. En studie av populasjonsgenetikk for fjellkatten indikerte et svært lavt genetisk mangfold og identifiserte to distinkte populasjoner: Én på den patagoniske steppen og én i høylandet. Basert på genetisk analyse og fjellkattens utbredelse ble 10 underpopulasjoner også identifisert. Imidlertid er flere studier nødvendig for å bekrefte disse underpopulasjonene. Det lever ingen kjente fjellkatter i fangenskap.
Totalbestanden ble sist estimert til 2,755 individer, hvorav 1,378 voksne forplantningsdyktige dyr. Ingen enkelt bestand teller over 250 voksne dyr, og bestandsutviklingen har over tid hatt en negativ trend. Årsaken er tap av habitat og mindre tilgang på byttedyr. Distribusjonen av fjellkatt settes i nær sammenheng med distribusjonen av korthalechinchilla (Chinchilla chinchilla) og fjellviscacher (Lagidium spp.), som regnes som artens viktigste byttedyr.
Atferd
Fjellkatter lever solitært og livnærer seg i hovedsak av fjellviscaciaer (primærbyttet) og korthalechinchillaer (som mange steder er lokalt utryddet på grunn av for høyt jakttrykk), men katten fanger og spiser også andre små pattedyr, små fugler, vannfugler, øgler og insekter. Den må imidlertid konkurrere om byttedyrene med pampaskatten, en jevnstor katt som holder til i store deler av fjellkattens utbredelsesområde. Disse kattene er dessuten ganske like, slik at det er lett å ta feil av dem. Pampaskatten har imidlertid kortere hale i forhold til kroppen og alltid 9 mørke ringer på den. Ringene er dessuten mye smalere (cirka 20 mm mot fjellkattens 60 mm). Fjellkatten har dessuten mer markerte øyestriper og sort nesebrusk, mens pampaskatten har lys nesebrusk.
De fleste observasjoner av fjellkatten er gjort om dagen. Imidlertid indikerer nyere studier med kamerafeller og radiotelemetri at den antagelig er skumrings- og nattaktiv, noe som sannsynligvis er knyttet til fødevanene til hovedbyttet. Den dagaktive aktiviteten kan være begrenset til visse perioder av året. Et radiomerket dyr i Bolivia var hovedsakelig nattaktiv, og aktivitetsmønsteret var likt det til fjellvizcachaen. Den regnes som en solitær art og er bare sett i par under paringstiden og med unger etter fødselen. Det antas at paringstiden er mellom juli og desember, og at fødsler skjer mellom oktober og april, men lite er kjent om artens reproduktive atferd. Hunnen føder typisk 1–2 unger.
Inndeling
Inndelingen følger IUCN/SSC Cat Specialist Group.
Trusler
Andean Cat Alliance (Alianza Gato Andino, eller AGA) er et multinasjonalt og tverrfaglig nettverk, opprettet i 1999 av fagfolk fra Argentina, Bolivia, Chile og Peru, for å utvikle koordinerte tiltak for bevaring av fjellkatten og dens habitat i hele dens naturlige utbredelse.
Aktiviteter som negativt påvirker fjellkattens habitater inkluderer gruvedrift, oljeutvinning, beitedyr og uansvarlig landbruk, samt upassende turismepraksis. Noen av disse aktivitetene kan være direkte livstruende for eksistensgrunnlaget, for eksempel uregulert bruk av vannkilder eller bygging av flere veier, noe som øker hyppigheten av kjøretøydødsfall for fjellkatten eller gir krypskyttere lettere tilgang til kattens territorium. Andre aktiviteter kan ha indirekte konsekvenser, som rydding av vegetasjon, som reduserer tettheten av byttearter. Globale fenomener som klimaendringer forsterker også effektene av truslene. (AGA)
Norgesmesterskapet i alpint 1974
Norgesmesterskapet i alpint 1974 var det norske mesterskapet i alpin skiidrett. Mesterskapet ble arrangert på Oppdal fra 22. til 24. februar.
Utfor
Dato: 22. februar
Sted: Oppdal
Storslalåm
Dato: 23. februar
Sted: Oppdal
Slalåm
Dato: 24. februar
Sted: Oppdal
Kalki
Kalki er en av Vishnus avatarer. Kalki skal komme ridende på en hvit hest når den nåværende tidsalderen, Kali Yuga, tar slutt.
Han var den siste avataren til Vishnu. Han holder et flammesverd i den ene hånden, og rir på en hvit hest.
Eika Alliansen
Eika Alliansen er et norsk banksamarbeid etablert i 1997, og består av over 50 lokalbanker, Eika Gruppen og Eika Boligkreditt.
Alliansen ønsker at privatpersoner og bedrifter i Norge skal oppleve fordelene med sterke og omsorgsfulle banker i sitt eget nærområde, og har som formål å være en drivkraft for bærekraftig vekst og utvikling.
La Pedrera (Rocha)
La Pedrera er en by i kommunen La Paloma i Rocha-departementet i det sørøstlige Uruguay. Byen har 225 innbyggere.
Befolkning
La Pedrera har 225 innbyggere (beregning 2011).
Kilde:
Transport
Ruta 10 forbinder La Pedrera med Canelones, Punta del Este, La Paloma (by) og Cabo Polonio.
Kjell-Otto Lilleberg
Kjell-Otto Lilleberg (født 2. oktober 1956 i Oslo) er en norsk jurist, med eksamen fra Universitetet i Oslo i 1985. Han var jurist i Justisdepartementets politiavdeling 1985–1987, politifullmektig og politiadjutant ved Nordmøre politikammer januar 1988–desember 1993, politiinspektør, påtalesjef og politimesterens stedfortreder ved Romsdal politikammer 1994 (januar–juli), politiinspektør, påtalesjef og politimesterens stedfortreder ved Nordmøre politikammer 1994 (august)–1997 (februar), konstituert politimester i Nordmøre politidistrikt 1997–2001 (konstituert for politimester Per Ottar Sefland, som i samme periode var elev ved NATO Defense College i Roma, og deretter sjef for Politiets overvåkingstjeneste).
Arne Christiansen
Arne Christiansen (født 9. oktober 1925 på Samsø, død 8. september 2007) var en dansk journalist, folketingsmedlem og minister. Christiansen representerte Venstre.
Muravjov-Amurskijhalvøya
Muravjov-Amurskijhalvøya (russisk: Полуостров Муравьёва-Амурского) er ei halvøy i Primorskij kraj i Russland. Den ligger i Peter den stores bukt som blir delt i to av halvøya, med Amurbukta i vest og Ussuribukta i øst. Halvøya er omtrent 30 km lang og 12 km bred.
Arne Christiansen
Christiansen ble innvalgt på Folketinget for Venstre i 1968. Han var medlem av Folketinget fram til 1984 og var handelsminister i Regjeringen Anker Jørgensen III fra 30. august 1978 til 26. oktober 1979.
Han var utdannet journalist ved Bogense Avis og Fyns Venstreblad og arbeidet fra 1947 som journalist i Fyns Tidende. Han ble i 1960 ansatt som pressesekretær i Landbrugsraadet. Deretter ble han presseattaché i New York, tilknyttet ambassaden i Washington som ambassaderåd. I 1966 vendte han tilbake til Danmark som medlem av Landbrugsraadets styre. I perioden 1984–1992 var han formann for Udenrigsministeriets komite for samhandel med Øst-Europa.
Kjell-Otto Lilleberg
Lilleberg fratrådte som politimester 1. januar 2002 ved omorganiseringen av politidistriktene (Nordmøre og Romsdal politidistrikter ble slått sammen).
Fra 1. januar 2002 ble han fristilt politimester, og fra samme dato avgitt til den høyere påtalemyndighet som konstituert statsadvokat ved Møre og Romsdal, Sogn og Fjordane statsadvokatembeter, Molde. Fra 1. juli 2006 til 1. juni 2007 var han konstituert tingrettsdommer i Nordmøre tingrett.
Muravjov-Amurskijhalvøya
Den er oppkalt etter Grev Nikolaj Muravjov-Amurskij. Ytterst på halvøya ligger byen Vladivostok. Sundet Østre Bosporos skiller byen og halvøya fra Russkijøya i sør.
Norsk Tankesportforbund
Norsk Tankesportforbund er en sammenslutning av seks forbund som driver organisert tankesport. Tankesportforbundet ble stiftet 15. november 2005 som et supplement til Norges Idrettsforbund.
Forbundene som inngår i tankesportforbundet er:
Ved opprettelsen organiserte Norsk Tankesportforbund noe over 14 000 medlemmer. Forbundet er tilsluttet International Mind Sports Association (IMSA) som ble stiftet tidligere samme år. IMSA arbeider bl.a. med IOK for å arrangere World Mind Games i forbindelse med vinter-OL.
Vadim Karpov
Vadim Karpov (født 14. juli 2002) er en russisk fotballspiller som spiller for FK Tekstilsjtsjik Ivanovo, på lån fra PFK CSKA Moskva.
Sabah
Sabah er en av de tretten delstatene som utgjør Malaysia. Den ligger helt nord på Borneo, og har grenser til Sarawak i sørvest og Kalimantan Timur i Indonesia i sør. I nordvest ligger Sørkinahavet, i nordøst Sulusjøen og i øst Celebessjøen. Sabah er den nest største av delstatene i landet, og den østligste.
Geografi
Den vestlige delen av Sabah preges av de to fjellkjedene Crocker og Trus Madi. Her ligger Malaysias tre høyeste fjell, med Kinabalu (4 095 moh.), som er et av de høyeste i Sørøst-Asia. Deler av dette området har vern som nasjonalparker og er dominert av tropiske regnskoger. Kinabalu nasjonalpark ble også erklært som verdensarv i 2000. Noe lengre øst, i de sentrale delene av Sabah, strekker den noe lavere Brassey-kjeden seg, i et tynt befolket område, hvor det meste av den naturlige vegetasjonen er intakt.
Naturvern
Det er (per 2013) åtte nasjonalparker i Sabah, hvorav tre som gir landskapsvern og fem marine. Parkene administreres av Sabahs statlige organ, Sabah Parks. I tillegg er der en rekke andre områder med forskjellige former for vern som administreres av skogsdepartementet i Sabah eller Sabah Foundation. De gjenværende regnskogsområdene i Sabah er svært biologisk rike, med kjente arter som borneoorangutang, sumatraneshorn og Borneos særegne dvergform av asiatisk elefant. Særlig de litt høyereliggende områdene har svært høyt biologisk mangfold i grupper som dagsommerfugler og orkideer. Langs vassdragene lever blant andre neseape. Sabah har også flere store huler med blant annet store mengde flaggermus og salanganer, mest kjent er Gomantong Cave nær Kinabatangan.
Historie
Landområdene som i dag utgjør Sabah var under britisk administrasjon mellom 1882 og 1963. Britisk Nord-Borneo fikk selvstyre den 31. august 1963. Representanter for muslimene, ikke-muslimske innfødte og kineserne støttet å gå inn i en union, noe som til slutt resulterte i Malaysia-avtalen og 20-punktsavtalen. Dette førte til en sammenslutning mellom Sabah, Sarawak, Malaya og Singapore og opprettelsen av den uavhengige føderalstaten Malaysia den 16. september 1963. Den 16. april 1984 ble øya Labuan utskilt fra Sabah som et eget føderalt territorium.
Territorielle konflikter
Sabah har hatt flere territorielle konflikter med Filippinene og Indonesia. En strid med Indonesia om suvereniteten over de to øyene Sipidan og Ligitan ble avgjort av FNs internasjonale domstol i Haag i desember 2002, da det ble slått fast at øyene skulle være under malaysisk administrasjon.
Filippinene hevder å ha et historisk krav på hele området som utgjorde Britisk Nord-Borneo.
Administrativ inndeling
Sabah er delt inn i fem statistiske divisjoner (bahagian) som igjen er delt inn i 25 administrative distrikter (daerah):
National Endowment for Democracy
National Endowment for Democracy (NED) er en amerikansk ideell organisasjon, grunnlagt av Kongressen på Reagans initiativ i 1983 for å fremme demokrati.
Organisasjonen er drevet som en privat organisasjon, og den er utenfor konstitusjonell kontroll, men den er nesten utelukkende finansiert gjennom bevilgninger fra Kongressen. Organisasjonen gir økonomisk og annen støtte til bevegelser og grupperinger over store deler av verden.
I tillegg til sine utdelinger av økonomisk støtte omfatter og finansierer organisasjonen også Journal for Democracy, World Movement for Democracy, International Forum for Democratic Studies, Reagan-Fascell Fellowship Program, Network of Democracy Research Institutes og Center for International Media Assistance.
NED har av menneskerettighetsorganisasjoner innenfor og utenfor USA blitt anklaget for «innblanding i andre lands indre anliggender». Organisasjonen har også blitt beskyldt for å være skapt for lovlig å fortsette CIAs støtte til politiske aktører i land der CIA har blitt forbudt å operere, og at organisasjonen i så måte er CIAs «arvtaker». Det fremholdes at det at organisasjonen er privat gjør det mulig å operere fritt der offentlige organisasjoner er bundet av amerikansk lov. Ifølge den Colombianske journalisten og forfatteren Hernando Calvo Ospina ble dette synet langt på vei bekreftet av organisasjonens første leder, Allen Weinstein i et intervju i Washington Post i 1991, der han uttalte at «En stor del av det vi gjør i dag, gjorde CIA i all hemmelighet for 25 år siden.»
På sin hjemmeside hevder organisasjonen at den har blitt angrepet både fra høyre og venstresiden i amerikansk politikk. Den hevder videre at motstanden fra venstresiden nesten forsvant etter at den kalde krigen var over, og at denne motstanden nå kun kommer fra «noen få antagonistiske elementer». Videre sies det at det har blitt påstått, fra «enkelte konservative elementer», at organisasjonen har en sosialdemokratisk agenda. Organisasjonen avviser dette, og viser til at den har fått varm støtte fra organisasjoner fra den ytterste høyrefløyen, som Heritage Foundation og Empower America.
Aleksandr Khant
Aleksandr Vladimirovitsj Khant (Алекса́ндр Влади́мирович Хант; født 1985) er en russisk regissør.
VM i sykkelcross 2019
VM i sykkelcross 2019 ble arrangert i Bogense i Danmark fra 2 til 3. februar 2019.
Kak Vitka Tsjesnok vjoz Ljokhu Sjtyrja v dom invalidov
Kak Vitka Tsjesnok vjoz Ljokhu Sjtyrja v dom invalidov (originaltittel: Как Витька Чеснок вёз Лёху Штыря в дом инвалидов) er en russisk film fra 2017, regissert av Aleksandr Khant.
Handling
27 år gamle Vitka Tsjesnok, en mann som vokste opp ved et barnehjem, drømmer om å rømme fra sin kona og sønnen deres - som han mener forhindrer ham fra å leve det livet han egentlig ønsker. Han ble veldig lite elsket i barndommen, og utviklet derfor et herdet hjerte.
Vitka møter etter hvert sin far, en forbryter, men som nå er en krøpling. Vitka bestemmer seg for å ta med seg faren sin til et pleiehjem for funksjonshemmede, uten å vite hva slags eventyr og problemer som venter dem underveis.
Velora
Velora er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brune trebukker, gjerne med lyse tegninger. Antennene er lange og tynne. Pronotum har en liten tann på hver sidekant. Dekkvingene er mye bredere enn pronotum, med markerte "skuldre".
Levevis
Som de fleste andre trebukker borer larvene i ved.
Utbredelse
Gruppen er utbredt i Australia og Ny-Guinea.
Systematisk inndeling
Disse artene blir ofte regnet til Desmiphorini.
Emine
Emine er et tyrkisk og et skandinavisk kvinnenavn. Navnet er svært vanlig i Tyrkia.
Etymologi
Emine har to opprinnelser. Det er:
Utbredelse
Emine er kjent brukt i Norge første gang i 1833. Navnet har vært mest brukt på Østlandet.
Kjente personer med navnet
Personene i listen er ordnet kronologisk etter fødselsår.
Sussex Police
Sussex Police er en regional britisk politistyrke med ansvar for East Sussex og West Sussex, inkludert den enhetlige myndigheten Brighton and Hove.
Det var opprinnelig egne politistyrker i de to grevskapene. Disse ble midlertidig slått sammen under andre verdenskrig, en ordning som varte fra 1943 til 1947. I 1967 ble de permanent sammenslått, med virkning fra 1. januar 1968.
Politidistriktet er delt inn i seks divisjoner, som igjen er delt inn i distrikter.
Kontrollmyndigheten for styrken er Sussex Police Authority, som har sytten medlemmer. Ni er folkevalgte rådsmedlemmer fra grevskapene og den enhetlige myndigheten, tre er fredsdommere og fem er uavhengige medlemmer.
I et forslag til ny struktur for det britiske politiet ble det 20. mars 2006 anbefalt å slå sammen Sussex Police med Surrey Police. Planene ble oppgitt i juli 2006.
Sussex Police Museum
Sussex Police Museum ligger i Brighton, og er i motsetning til mange andre politimuseer åpent for allmennheten. Det ble åpnet 4. mai 2005, og har en stor samling memorabilia knyttet til politiet i området. Museet ligger i den gamle politistasjonen i Brighton, under rådhuset.
Karen Margrethe Kuvaas
Karen Margrethe Kuvaas (født 14. juni 1947) er en norsk lokalpolitiker, som representerer Arbeiderpartiet, fra Narvik i Nordland. Hun var ordfører i Narvik fra 2007 til 2011. Hun er utdannet spesialpedagog og har arbeidet som lærer, senere som studieleder og lektor ved Høgskolen i Narvik og som administrerende direktør.
Kuvaas var medlem av kommunestyret i Narvik fra 1983 til 1991, da som representant for Sosialistisk Venstreparti. Fra 1992 var hun rektor ved Ankenes skole, inntil hun ble skolesjef i 1995. I 2003 ble hun valgt inn i kommunestyret som representant for Arbeiderpartiet. I 2007 ble Karen Kuvaas valgt til Narviks første kvinnelige ordfører.
Sammen med ordførerne i Hattfjelldal, Hemnes og Rana ble Kuvaas landskjent i november 2007, som følge av avsløringen av Terra-skandalen, da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.
Kuvaas gikk ikke til gjenvalg i 2011. I 2012 ble hun ansatt som lærer ved montessoriskolen på Bleik i Andøy.
Epilepsihund
Epilepsihund er en hund som er trent til å tjene personer med epilepsi. De skal dempe og hindre fall, varsle ved (helst før) et anfall og hente hjelp. Disse hundene kan gi slike pasientgrupper stor trygghet i hverdagen. De er brukshunder og tjenestehunder som også inngår under begrepet servicehunder.
Ozelot
Ozeloten (Leopardus pardalis) er et mellomstort rovpattedyr og den fysisk største av de amerikanske flekkede småkattene (Leopardus). Den er primært utbredt i Neotropis. Arten har kun 18 kromosompar, i likhet med de andre artene i ozelotlinjen. Det vanlige for katter er 19 kromosompar. To underarter anerkjennes provinsialt, med bakgrunn i morfologiske og molekylære forskjeller og biogeografiske begrensninger forårsaket av Andes.
I henhold til IUCNs rødliste er arten livskraftig, men status har ikke vært oppdatert siden 10. mai i 2014, og den globale populasjonen har en negativ trend. De viktigste truslene for ozeloten er ødeleggelse og fragmentering av habitatet, hovedsakelig på grunn av hogst og landbruksaktiviteter, noe som også reduserer byttedyrbestandene og begrenser tilgangen på naturlig dekke, noe denne katten er svært følsomme for. Arten er også oppført på CITES Appendix I.
Taksonomi
Ocelot har stort genetisk mangfold på tvers av hele utbredelsesområdet. Fire til ni underarter har i sin tid blitt foreslått, men basert på nyere studier blir foreløpig bare to underarter provinsialt anerkjent. Underarten L. p. pardalis (nominatformen) inkluderer også rasene albescens, pseudopardalis, og sonoriensis. Underarten L. p. mitis inkluderer også rasene aequatorialis, melanurus, pusaeus, og steinbachi.
Det genetiske mangfoldet hos ozelot antyder fire distinkte populasjoner: Mexico og Mellom-Amerika; det nord–nordvestre Sør-Amerika; det nord–nordøstre Sør-Amerika; og det sørlige Sør-Amerika, fullstendig separert fra de andre av Amazonaselven. Dette antyder minst fire underarter, men spørsmålet er ikke avklart enda.
Biologi
Ozelot er et mellomstort kattedyr og veier cirka 7–15,5 kg. Hanner blir fysisk større enn hunner, og sørlig ozelot (L. p. mitis) blir typisk noe større enn nordlig ozelot (L. p. pardalis). Kroppslengden utgjør cirka 55–101 cm. I tillegg kommer halen, med cirka 30–45 cm. Skulderhøyden ligger rundt 35–50 cm. Alt avhengig av underart, kjønn og individuelle forskjeller.
Ozeloten har en blekgul til blek rødgrå eller okerfarget grunnfarge, og pelsen er dekket av sorte prikker, rosetter og avlange flekker og markeringer. I buken er pelsen lysere, nærmest hvit, og markeringene blassere. Arten har relativt kraftig benstamme og store, men proporsjonale poter, med framlabber som er litt større enn baklabbene. Hanner veier vanligvis mer enn hunner, og regnskogsozeloter har en tendens til å være større enn de som lever i halvtørre habitater.
Ozeloten finnes bare i svært begrenset omfang, kanskje 80–120 dyr, nord for Rio Grande i USA, og arten har lenge vært i sterk tilbakegang i Mexico. Ozelot er imidlertid utbredt gjennom hele Sentral-Amerika og videre sørover i Sør-Amerika (unntatt i Chile), til det nordlige Argentina, det sørlige Brasil og Uruguay. Skillet mellom de to provinsialt anerkjente underartene er imidlertid uklart.
Ocelot forekommer typisk i høyder under NaN, men har også noen ganger blitt registrert i høyder opp mot NaN. Habitatet inkluderer tropisk skog og subtropiske tørre områder, flomsletter, lauvfellende skog, kyst-, lavlands-, fjell-, og pre-montane områder, samt elve- og barskoger, men arten unngår i stor grad bambusskog. Den foretrekker generelt områder hvor den lett kan gjemme seg vekk. Den er sky for mennesker, og holder seg langt unna bebodde områder.
Arten lever solitært utenom paringstiden. Som mange andre katter i neotropis hviler den om dagen, gjerne sovende i et tre. Arten er en viktig mesopredator i sitt økosystem. Den har meget gode klatreegenskaper og er godt utrustet for jakt om natten, med både høyt utviklet nattsyn og en skarp luktesans. Ozeloten er dessuten en meget dyktig svømmer. Kosten er svært variert og kan blant annet bestå av mindre pattedyr (typisk 1–15 kg ), krypdyr, fugler, insekter og fisk.
Hunnen går drektig i cirka 72–82 dager. Kullet består av 1–2 unger, og bare sjelden tre. De nyfødte veier typisk rundt 250 gram og øynene åpner seg først etter cirka 14 dager, hvoretter ungene avvennes etter cirka åtte uker. Hannen forlater hunnen før ungene er født. Ungene blir kjønnsmodne og er forplantningsdyktig etter cirka 18–24 måneder. Forventet levetid er cirka 10 år i det fri, men opp til 18 år i fangenskap.
Inndeling
Inndelingen følger IUCN/SSC Cat Specialist Group.
Plugghette
Plugghette er en festeanordning på pluggledning til å feste på tennpluggen på en motor.
Plugghetta er utformet for å gi sikker forbindelse mellom ledningen fra coilen og toppen av tennpluggen, slik at tenningsgnistspenningen, som er en puls på mere enn 25 000 volt, kommer fram til pluggen uten å bli svekket eller avledet. Den består av et skall av termobestandig og elektroisolerende materiale rundt et metallrør som koples til ledningen og klypes fast mot toppen av pluggen. Skallet er der for å hindre at pluggen skal bli så tilsølt av sprut og oljedamp, at strømmen tar andre retninger enn tilsiktet. Plugghetta kan i tillegg være utstyrt med en radiostøydemper, dersom denne ikke er bygd inn i ledningen.
Edvard VIIs familieorden
Edvard VIIs familieorden (engelsk: Royal Family Order of King Edward VII) er en britisk, kongelig familieorden innstiftet i 1901 av kong Edvard VII. Ordenen ble tildelt kvinnelige medlemmer av den britiske kongefamilien.
Ordenstegnet for Edvard VIIs familieorden har Edvard VIIs portrett i en oval medaljong omgitt av diamanter og med en krone over. Ordenstegnet er opphengt i en silkesløyfe som er blå med kantstriper i rødt og gult. Dette var fargene kongen benyttet for sine hestesportsutøvere.
Ordenen ble tildelt i to størrelser, den største kun i ett eksemplar. Dette ble tildelt dronning Alexandra. Det ble foretatt ti tildelinger av Edvard VIIs familieorden i den mindre størrelsen. Blant mottakerne av ordenens mindre ordenstegn var dronning Maud.
Plugghette
Elektriske gnistutladninger var tidligere en kilde til mye støy for både AM og FM- samband med friluftsantenner. Bil- og båtmotorer med åpne gnistgap laget ofte skrapelyder i radioer og striper på TV-skjermer.
Edvard VIIs familieorden
Edvard VIIs familieorden avløste Victoria og Albert-ordenen, som ble tildelt i dronning Victorias regjeringstid. Den ble tildelt inntil Edvard VIIs død i 1910 og ble etterfulgt av Georg Vs familieorden.
Santa’s Little Helper
Santa's Little Helper er hunden til familien Simpson i tv-serien Simpsons. Den ble medlem av familien fra episode en, Simpsons Roasting on an Open Fire. Der lette Homer etter gaver til familien, men hadde for lite penger. De siste pengene han hadde, brukte han på hundeveddeløp. Han hadde fått et tips fra innsiden om vinneren, men tippet på Santa's little helper, på grunn av at han så på navnet som et lykketegn. Dessverre vant ikke Homers hund, og hundens eier ville ikke ha noe med den å gjøre. Bart ville så ha med seg hunden hjem, noe de gjorde, og det ble den perfekte julegave til familien.
Trivia
I ettertid, da Santa's Little Helper ble kjendis og tjente store penger, ville den opprinnelige eieren ha hunden og alle pengene tilbake, for familien hadde nemlig ikke kjøpt hunden, og juridisk sett eide han fortsatt hunden. Til slutt fant de ut at det var best familien Simpsons fikk beholde hunden.
Die Simpsons (Familie)
Hellas under Sommer-OL 1896
Hellas under Sommer-OL 1896. Ethundresekstini utøvere fra Hellas, alle menn, deltok i ni sporter under de første moderne olympiske leker 1896 i Athen. Hellas kom på andreplass med medaljefordelingen ti gull-, atten sølv- og nitten bronsemedaljer.
Medaljer
Det ble ikke delt ut gull-, sølv- og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Rebekka Karijord
Karijord bor i Stockholm og driver plateselskapet Control Freak Kitten Records.
Eugene av Savoia
François-Eugène (eller Eugen Franz) prins av Savoia-Carignan (eller Savoyen-Carignan) (født 18. oktober 1663, død 24. april 1736), kjent som prins Eugene av Savoia eller prins Eugen av Savoyen var en østerriksk feltherre og kunstmesén. Han var sønnesønn av Karl Emanuel I av Savoia.
Tidlig liv
Eugene av Savoia ble født i Paris som femte sønn av prins Eugene Maurice av Savoia-Carignano, og sønnesønn av Karl Emanuel I av Savoia. Hans mor var Olympia Mancini, niesen til den mektige Jules Raymond Mazarin. Det gikk rykter om at Eugenes egentlige far var Kong Ludvig XIV, siden Olympia var hans elskerinne, men kalenderen umuliggjør dette. Eugene hadde en urolig barndom, siden hans far døde da han var 10 år gammel og hans mor ble landsforvist fra Frankrike da han var 17 år.
Han var egentlig tiltenkt en rolle innen Den katolske kirke, og ble kalt petit abbé, den lille abbeden, men selv foretrakk han hæren. Han søkte gjentatte ganger Ludvig XIV om å bli utnevnt til offiser, men fikk avslag, trolig på grunn av sin spinkle kroppsbygging og morens landsforvisning.
Eugene forlot Frankrike i avsky, med et personlig hat mot kongen. Han dro til Østerrike, der hans eldre bror Louis-Jules tjenestegjorde som oberst. Det var stort behov for soldater i Østerrike, fordi Det osmanske riket hadde beleiret Wien.
Før han nådde Østerrike ble hans bror drept i kamp mot tyrkerne. Eugene håpte derfor å kunne ta over regimentet til sin bror. Da han traff sin slektning, keiser Leopold I, i Passau, hadde imidlertid regimentet allerede fått en ny kommandør, men keiseren ga Eugene en offisersstilling for et kavaleri-regiment.
Krigene mot Tyrkia
Eugene utmerket seg tidlig i en trefning ved Petronell 7. juli 1683. Han deltok også i slaget om Wien, der han også utmerket seg, og etter dette fikk han sitt eget dragon-regiment. Under erobringen av Buda ble Eugene såret (i 1686), men fortsatte å tjenestegjøre helt til de hadde erobret Beograd. Der ble han mer alvorlig såret. Etter dette dro han tilbake til Wien.
Erobringen av Beograd markerte slutten på den østerrikske offensiven mot tyrkerne. Styrkene trengtes i Østerrikes forsvar mot franskekongen (Ludvig XIV), og ble trukket tilbake fra Beograd. Leopold I sendte derfor Eugene til Italia i 1689 for å knytte et samarbeid med hertugen av Savoia, Viktor Amadeus II, i kampen mot Frankrike. Senere samme år ble han såret igjen, da han tjenestegjorde på Rhinen. Da hertugen av Savoia brøt koalisjonen sin med Frankrike returnerte Eugene til Wien.
Zenta
Da Eugene kom tilbake til Wien fikk han ansvaret for styrkene i Ungarn. Samtidig hadde Ludvig XIV tilbudt ham en marshall-stilling i Frankrike, samt en pensjon. Dette avviste Eugene, da han ville fortsette sin militære karriere. Etter at Østerrike hadde erobret Beograd hadde tyrkerne nå kommet tilbake og gjenerobret Beograd i 1690. Augene bestemte seg for å kjempe mot tyrkerne, som var ledet av sultan Mustafa II. Med stor kløkt overrasket han osmanene i slaget ved Zenta 11. september 1697. Denne seieren var en av de mest fullstendige og viktigste seirene Østerrike hadde vunnet noen gang, og førte til freden i Karlowitz (i dag Karlovci i Serbia) i 1699. Denne freden varte imidlertid ikke lenge, fordi spanske kongen (Karl II) lå for døden i Spania, og hans etterfølger ikke var bestemt.
Den spanske arvefølgekrigen
Våren 1708 flyttet Eugene til Flandern (??) der han kjempet med hertugen av Marlborough, og sammen vant de slagene ved Oudenarde og Malplaquet. Dessverre fulgte de ikke opp og gjennomførte invasjonen av Frankrike, noe som kunne ha avsluttet krigen. Invasjon av Frankrike var også Eugenes mål for denne krigen. Etter et år med strid signerte Østerrike en fredsavtale i Rastatt 6. mars 1714, som en del av freden i Utrecht.
Senere liv
I 1714 begynte Eugene byggingen av palasset Belvedere, etter at han kjøpte landområdet i 1697. Belvedere ligger i Wiens 3. distrikt, Landstraße. Byggingen foregikk over flere år, fram til 1723. Eugene ble aldri gift, som var svært uvanlig på den tiden. Det er heller ikke registrert noen kjærlighetsforhold av noe slag.
Eugene var også en kjent bokkjenner, og hans bibliotek ble i 1738 en del av Hoffbiblioteket i Wien. Evangeliet etter Barnabas fantes blant manuskriptene i biblioteket.
Han døde i Wien i 1736, etter en kveld med kortspill sammen en av sine gamle venner, grevinne Batthyany. En legende sier at en løve døde i palassets zoo samme kveld. Han ble begravd i Stefansdomen i Wien.